รู้หรือไม่ ? Switching กองทุน RMF SSF สามารถทำได้โดยไม่ผิดเงื่อนไขทางภาษี
22 ธันวาคม 2565

รู้หรือไม่ ? Switching กองทุน RMF SSF
สามารถทำได้โดยไม่ผิดเงื่อนไขทางภาษี
นักลงทุนหลายท่านคงยังไม่ทราบว่าเราสามารถสับเปลี่ยนกองทุน SSF และ RMF ได้โดยไม่ถือว่าผิดเงื่อนไขภาษี โดยการสับเปลี่ยนกองทุนไม่ถือเป็นการลงทุนใหม่ เพราะเงินที่สับเปลี่ยนกองทุนเป็นเงินลงทุนก้อนเดิมที่ลงทุนมาก่อนหน้าแล้ว และหากมีการสับเปลี่ยนในปีเดียวกัน จะสามารถนำมาคำนวณเพื่อลดหย่อนภาษีได้
การสับเปลี่ยนกองทุน SSF/RMF ที่ถืออยู่ ต้องอยู่ภายใต้เงื่อนไข ดังนี้
ต้องเป็นการสับเปลี่ยนกองทุนไปยังกองทุนประเภทเดียวกัน เช่น เปลี่ยนจากกองทุน RMF 1 ไปยัง กองทุน RMF 2 โดยไม่สามารถสับเปลี่ยนจากกองทุน SSF 1 มายังกองทุน RMF 1 หรือเปลี่ยนจากกองทุน RMF 1 ไปยังกองทุน  SSF 2 ได้
การสับเปลี่ยนกองทุนภายใต้บริษัทหลักทรัพย์จัดการกองทุน (บลจ) เดียวกันจะไม่มีค่าใช้จ่ายในการสับเปลี่ยน เช่น การสับเปลี่ยนระหว่าง K-CHINA-SSF และ K-USA-SSF อย่างไรก็ตาม การสับเปลี่ยนกองทุนต่างบลจ. อาจมีเอกสารและมีค่าใช้จ่ายเพิ่มเติมโดยเป็นไปตามเงื่อนไขที่ระบุไว้ในแต่ละบลจ.
สำหรับกองทุนประเภท SSF/RMF มีความเสี่ยงของกองทุนหลากหลาย ซึ่งมีนโยบายการลงทุนตั้งแต่ลงทุนในตราสารหนี้ หุ้น ทองคำ น้ำมัน รวมไปถึงกลุ่มอสังหาริมทรัพย์ การมีทางเลือกในการสับเปลี่ยนกองทุนทำให้นักลงทุนสามารถจัดการกับพอร์ตการลงทุนให้มีประสิทธิภาพมากยิ่งขึ้น 
สามารถจับจังหวะการลงทุนได้ เช่น หากเศรษฐกิจมีแนวโน้มขยายตัวนักลงทุนควรเพิ่มการลงทุนในสินทรัพย์เสี่ยงมากขึ้น หรือหากเศรษฐกิจมีแนวโน้มอยู่ในช่วงขาลง นักลงทุนก็สามารถสับเปลี่ยนกองทุนไปลงทุนในสินทรัพย์ที่มีความเสี่ยงต่ำเพื่ออาจรอจังหวะเข้าลงทุนในสภาวะตลาดขาขึ้น 
สำหรับแผนการลงทุนระยะยาวโดยเฉพาะกองทุนที่มาพร้อมสิทธิประโยชน์ทางภาษี เช่น กองทุน SSF และกองทุน RMF การสับเปลี่ยนกองทุนจะสามารถช่วยลดความเสี่ยงที่แผนการลงทุนของนักลงทุนอาจจะไม่เป็นไปตามเป้าหมายได้ และเพื่อปรับพอร์ตในระยะยาวให้สอดคล้องกับความเสี่ยงและผลตอบแทนที่คาดหวัง 
เป็นอีกหนึ่งวิธีที่ช่วยในการลดความผันผวนจากการลงทุนในระยะยาว
ลูกค้า KS สนใจลงทุนในกองทุนรวม สอบถามข้อมูลได้ที่ผู้จัดการเงินทุนบุคคลของท่าน
เปิดพอร์ตกองทุนรวมกับ KS ลงทุนได้หลากหลายบลจ. bit.ly/3rDwX70
#KS #หลักทรัพย์กสิกร #กองทุน #ผลตอบแทน #หุ้นไทย #การลงทุนหลักทรัพย์ #FUND #RMF #SSF